fi fi fi fi fi fi fi fi fi fi fi nds fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi ur fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi fi fi fi fi fi fi fi fi fi fi fi fi fi fi fi fi fi fi uk fi fi fi nl fi fi it fi fi fi
Suomen Akatemian aineistonhallintasuunnitelmat — Avoin tiede ja tutkimus
Musiikin, taiteen ja kulttuurin tutkimuksen laitos
JYUniorit - Lasten ja nuorten yliopisto
uMove - Jyväskylän korkeakoululiikunta
Yliopistokauppa SOPPI ja verkkokauppa
Avoin tiede ja tutkimus > Tutkimusdata > Suomen Akatemian aineistonhallintasuunnitelmat
Suomen Akatemian aineistonhallintasuunnitelmat Tältä sivulta löydät tietoa Suomen Akatemian aineistonhallintasuunnitelmiin (Data management plan, DMP) liittyvästä prosessista sekä ohjeet Akatemian rahoituksen hakijoille ja rahoituksen saaneille. https://openscience.jyu.fi/fi/tutkimusdata/suomen-akatemia-aineistonhallintasuunnitelmat https://openscience.jyu.fi/@@site-logo/logo.png
Tältä sivulta löydät tietoa Suomen Akatemian aineistonhallintasuunnitelmiin (Data management plan, DMP) liittyvästä prosessista sekä ohjeet Akatemian rahoituksen hakijoille ja rahoituksen saaneille.
Akatemia edellyttää, että sen rahoittamat hankkeet sitoutuvat tutkimustuloksistaan laadittujen tieteellisten julkaisujen avoimeen saatavuuteen sekä hankkeessa tuotettujen tutkimusaineistojen avaamiseen. Aineistoilla voi kuitenkin perustelluista syistä olla erilaisia avoimuuden ja rajoitetun saatavuuden asteita kaikille täysin avoimesta salassa pidettävään. Lisäksi edellytetään julkaisujen ja aineistojen metatietojen avaamista eli julkaisemista. Jos itse aineistoa ei perustellusta syystä kuten tietosuojan tai immateriaalioikeuksien vuoksi voida julkaista, metatietojen julkaiseminen riittää. Näin julkaiset metatiedot JYUn JYX-julkaisuarkistossa (vaatii kirjautumisen JYU-tunnuksilla).
Hakemuksen tutkimussuunnitelmassa kohdassa 4.3. "Avoin tiede” hakija laatii julkaisusuunnitelman, joka huomioi Akatemian avoimen saatavuuden edellytykset. Kohdassa kuvaillaan hyvin tiiviisti aineistojen hallinnan suunnitellut toimenpiteet:
1) Mihin tallennat keräämäsi ja tuottamasi aineistot hankkeen aikana.
Avainasemassa on turvallinen, vakaan palvelutarjoajan (Jyväskylän yliopisto, CSC jne.) hallinnoima palvelu
Esim. "Data will be stored in a secure cloud service provided and backed-up by JYU Digital Services
2) Miten huolehdit aineistoon liittyvistä laillisista ja eettisistä kysymyksistä kuten omistajuudesta, immateriaalioikeuksista ja tutkittavien tietosuojasta.
Avainasemassa sopiminen ja mahdollisten hankalien kohtien ymmärtäminen ja ratkaiseminen
Esim. "University of JYU will own the data and all agreements will be done before commencing the research."
3) Missä aineisto tai sen julkaistavissa olevat osat tulevat olemaan saatavilla hankkeen päätyttyä. Jos hankkeessa ei kerätä tai tuoteta lainkaan tai osittain jatkokäyttöön soveltuvaa aineistoa, perustele tiiviisti, miksi aineistoa ei voida avata jatkokäyttöä varten.
Korosta kunnollista julkaisukanavaa datalle: tieneenalakohtainen tietoarkisto/repositorio tai Jyväskylän yliopiston oma JYX-arkisto, jotka täyttävät rahoittajan kriteerit löydettävälle ja saavutettavalle datalle.
Yleisesti aineistohallinnan toimenpiteitä kuvailtaessa kannattaa yksityiskohtaisten toimien sijaan keskittyä viestimään, että ymmärtää aineistojen (tietoturvallisen) avoimuuden ja FAIR-periaatteiden merkityksen. FAIR-periaatteilla tarkoitetaan sen varmistamista, että aineisto on löydettävissä, saatavissa, yhteentoimivaa ja uudelleenkäytettävää. FAIR-periaatteet kattavat koko tutkimuksen elinkaaren aina aineiston järjestelmällisestä ja dokumentoidusta keruusta metatietojen ylläpitoon ja julkaisemiseen.
Akatemian ohje (ks. "1. Hakuvaiheessa")
JYUn Tutkimus- ja innovaatiopalvelut ottaa yhteyttä rahoituksen saajiin heti, kun Akatemia julkaisee tiedot. Tutkijalla on tässä vaiheessa kahdeksan viikkoa aikaa toimittaa varsinainen aineistonhallintasuunnitelma (data management, plan, DMP) Akatemian SARA-järjestelmään. Avoimen tiedon keskus järjestää työpajoja ja neuvontaa suunnitelman laatimisessa ja viimeistelyssä. Kun Avoimen tiedon keskus on tarkistanut ja kommentoinut DMP:n, tutkija toimittaa sen SARAan. Tämän jälkeen laitosjohtaja hyväksyy suunnitelman SARAn verkkoasioinnissa, jolloin hakijan hyväksyntä vahvistetaan.
Erillistä, omaa DMP:tä konsortion kullekin organisaatiolle ei tarvita, vaan yksi yhteinen suunnitelma riittää. Jos JYU toimii hankkeen koordinaattorina, huolehdi hyvissä ajoin ennen palautuspäivämäärää, että kumppaniesi edustajat ehtivät tarkistaa ja kommentoida niitä koskevat kohdat DMP:ssä. Jos JYU toimii hankepartnerina, pyydä suunnitelma vastaavasti hyvissä ajoin ennen palautuspäivämäärää Avoimen tiedon keskuksen kommentoitavaksi.
Työkalut ja ohjeet aineistonhallintasuunnitelman laatimiseen
Suomen Akatemian DMP-pohja ja ohje (ks. "2. Myönteisen rahoituspäätöksen jälkeen")
Muistilista oman DMP:n tarkistamiseen (kansallinen Tuuli-työryhmä 2021) (ladattava versio)
Aikataulu ja tulevat työpajat
Syksyn 2022 Akatemia-hakujen aikataulu päivittyy tänne. Tälle sivulle päivittyy tieto rahoitetuille suunnatuista DMP-työpajoista, jotka Avoimen tiedon keskus järjestää keväällä 2023.
Tutustu myös JYUn päivitettyihin aineistonhallinnan ohjeisiin.
Avoin tiede ja tutkimus
Aineistonhallinnan palvelut ja työkalut
Väitöskirjat ja muut julkaisut
PL 35 (B, Lähde)
Seminaarinkatu 15 (B, Lähde)
Yliopiston erillislaitokset ja palvelut
Monikielisen akateemisen viestinnän keskus Movi